Úradný vestník L 130 , 15/06/1970 S. 0004 - 0014

Fínske špeciálne vydanie: Kapitola 7 Zväzok 1 S. 0100

Dánske špeciálne vydanie: Série I Kapitola 1970(II) S. 0312

Švédske špeciálne vydanie: Kapitola 7 Zväzok 1 S. 0100

Anglické špeciálne vydanie: Série I Kapitola 1970(II) S. 0363

Grécke špeciálne vydanie: Kapitola 07 Zväzok 1 S. 0138

Španielske špeciálne vydanie: Kapitola 07 Zväzok 1 S. 0130

Portugalské špeciálne vydanie Kapitola 07 Zväzok 1 S. 0130



Nariadenie Rady (EHS) č. 1108/70 zo 4. júna 1970, ktorým sa zavádza účtovný systém pre výdavky na infraštruktúru v súvislosti so železničnou, cestnou a vnútrozemskou vodnou dopravou RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 75, so zreteľom na rozhodnutie Rady z 22. júna 1964, týkajúce sa prieskumu nákladov infraštruktúr slúžiacich železničnej, cestnej a vodnej doprave [1], a najmä na článok 7, so zreteľom na návrh Komisie, so zreteľom na stanovisko Zhromaždenia [2], so zreteľom na stanovisko Hospodárskeho a sociálneho výboru [3], keďže na zavedenie poplatkov za využívanie infraštruktúry v rámci spoločnej dopravnej politiky je potrebná najmä znalosť o vynaložených výdavkoch na infraštruktúru; keďže najvhodnejší spôsob, ako získať túto znalosť, spočíva v zavedení priebežného účtovania, majúceho na každý druh dopravy jednotnú účtovnú osnovu vo všetkých členských štátoch; keďže záleží na tom, aby účtovanie výdavkov na infraštruktúru pokrylo celú infraštruktúru verejnej dopravy a slúžilo železničnej, cestnej a vodnej doprave; keďže niektoré infraštruktúry druhotného významu a niektoré vodné cesty námorného charakteru môžu byť bez ťažkostí vyňaté; keďže je vhodné umožniť členským štátom stanoviť podrobné postupy, podľa ktorých sa uskutočňuje účtovanie výdavkov na infraštruktúru, aby mohli byť vzaté do úvahy zvláštnosti a praktické možnosti rozdielne prípad od prípadu; keďže z hľadiska zavedenia poplatkov za využívanie infraštruktúry je tiež potrebné poznať údaje o využívaní infraštruktúry a keďže je potrebné stanoviť zoznam týchto údajov; keďže je potrebné, aby členské štáty pravidelne oznamovali účtovné výsledky výdavkov na infraštruktúru Komisii a keďže táto predkladá tieto výsledky Rade v ročnej súhrnnej správe; keďže na zabezpečenie čo najjednotnejšieho využitia opatrení súčasného nariadenia by Komisia s pomocou Výboru vládnych expertov mala zabezpečiť koordináciu všetkých prác; keďže je vhodné stanoviť postup, aby bolo možné spôsoby účtovania, zoznamy infraštruktúry a zoznam údajov o využívaní infraštruktúry priebežne prispôsobovať získaným skúsenostiam a rozvoju spoločnej dopravnej politiky; keďže je potrebné predvídať určité odchýlky od všeobecných pravidiel, aby sa zobrali do úvahy ťažkosti, s ktorými sa niektoré členské štáty stretajú v priebehu prvých rokov zavádzania ustanovení, PRIJALA TOTO NARIADENIE: Článok 1 Od 1. januára 1971 sa zavádza, za podmienok uvedených v tomto nariadení, jednotné a priebežné účtovanie výdavkov na infraštruktúru v súvislosti so železničnou, cestnou a vnútrozemskou vodnou dopravou. Článok 2 1. Výdavky, ktoré majú byť účtované, sú výdavky špecifické pre dopravnú funkciu infraštruktúry a časť výdavkov spoločných pre dopravnú funkciu a ostatné funkcie, ktoré pripadajú dopravnej funkcii. 2. Nezávisle na účtovných zásadách používaných v členských štátoch, výdavky, ktoré majú byť účtované ako ročné, sú výdavky vynaložené v priebehu tohto roku na zabezpečenie výstavby, prevádzky a riadenia infraštruktúr. Nezahŕňajú náklady na amortizáciu a úroky z pôžičiek dojednaných na financovanie výdavkov na infraštruktúru. Článok 3 Účtovanie výdavkov na infraštruktúru sa vykonáva pre všetky železničné trate, cesty a vnútrozemské vodné cesty otvorené verejnej doprave, s výnimkou: a) železníc, ktoré nie sú pripojené k hlavnej sieti členského štátu; b) ciest, uzavretých pre automobilovú dopravu, t. j. pre vozidlá s obsahom valcov 50 cm3 a viac; c) ciest, ktoré sú používané iba poľnohospodárskymi alebo lesnými vozidlami alebo ktoré slúžia iba na zabezpečenie prístupu k poľnohospodárskym a lesným hospodárstvam; d) vnútrozemských vodných ciest, kde je doprava obmedzená na plavidlá s nosnosťou do 250 t; e) vodných ciest námorného charakteru, ktorých zoznam vypracuje Komisia v súlade s článkom 9. Pri vypracovávaní tohto zoznamu sa zohľadní podiel dopravy zabezpečovanej vnútrozemskou vodnou dopravou po vodných cestách námorného charakteru alebo vhodnosť zavedenia účtovného systému pre výdavky na infraštruktúru v prípade takýchto vodných ciest so zreteľom na zavádzanie systému poplatkov za používanie infraštruktúry. Článok 4 Účtovanie výdavkov na infraštruktúru sa vykonáva v súlade s osnovou v prílohe I. Podmienky, za ktorých sa účtovanie vykonáva, určí každý členský štát. Článok 5 1. Členské štáty oznámia Komisii najneskôr do 31. decembra každého roku výsledky účtovania výdavkov na infraštruktúru za predchádzajúci rok. Výsledky sa predkladajú v súlade s osnovou podľa prílohy 1. 2. Oddelené výsledky sa predložia: a) v prípade železníc: i) za každú sieť uvedenú v prílohe II A, ii) za všetky ostatné siete spolu; b) v prípade ciest za každú z ciest uvedených v prílohe II B, pričom oddelene sú uvedené úseky ciest situované vo vnútri aglomerácií a mimo nich; c) v prípade vnútrozemských vodných ciest, podľa údajov v prílohe IIC. Článok 6 Členské štáty oznámia Komisii, v rovnakom termíne ako výsledky uvedené v článku 5 a za rovnaké obdobie, nasledujúce údaje v súhrne pre infraštruktúru každého odvetvia dopravy: - o úveroch dojednaných počas roka určených na financovanie výdavkov na infraštruktúru, - o amortizačných výdavkoch a úrokoch zo skôr dojednaných úverov. Pri stanovení týchto údajov berú členské štáty do úvahy iba úvery, ktoré boli výhradne určené na financovanie výdavkov na infraštruktúru. Článok 7 Členské štáty oznámia Komisii, v rovnakom termíne ako výsledky uvedené v článku 5 a za rovnaké obdobie, údaje o využívaní infraštruktúry, ktorých zoznam je v prílohe III. V každom prípade údaje uvedené v tabuľke B2 tejto prílohy sa odovzdávajú iba raz za päť rokov a prvýkrát za rok 1970. Článok 8 1. Pokiaľ Komisia nestanoví podľa článku 9 ods. 1 spoločné kritériá na stanovenie časti výdavkov spoločných pre dopravnú funkciu a ostatné funkcie, ktoré pripadajú dopravnej funkcii, a pokiaľ ich členské štáty neuplatňujú, zaúčtujú sa špecifické výdavky spojené s dopravnou funkciou a jednak súhrn spoločných výdavkov oddelene podľa položiek účtovnej osnovy. 2. Pokiaľ nedôjde v súlade s článkom 9 ods. 1 k zblíženiu kritérií na vymedzenie ciest mimo a vo vnútri aglomerácií, použijú členské štáty na zabezpečenie údajov uvedených v článku 5 ods. 2 písm. b) a v prílohe III B kritériá podľa svojej voľby, podrobnosti ktorých označia Komisii vo svojich správach podľa článku 5 a 7. 3. Spolková republika Nemecko je povinná odovzdávať údaje podľa prílohy II C až od zostavovania výkazov za rok 1972. 4. Údaje o využívaní infraštruktúry uvedené v tabuľke B 1 prílohy III sa za roky 1972 - 1974 oznamujú Komisii povinne pre kategórie vozidiel, ktoré majú poradové číslo uvedené jedným číslom, a dobrovoľne pre ostatné kategórie. 5. Holandsko je povinné odovzdávať Komisii údaje o využívaní infraštruktúry uvedené v tabuľke B prílohy III, pokiaľ ide o kategórie ciest tejto krajiny uvedené pod bodom 5 prílohy II B až od zostavovania výkazov za rok 1975. 6. Taliansko odovzdá po prvýkrát údaje o využívaní infraštruktúry podľa tabuľky B 2 prílohy III odovzdané Komisii pre výkazy za rok 1971. Ďalšie správy podľa tejto tabuľky sa odovzdajú za roky uvedené v druhom odseku článku 7. 7. Oznámenie údajov o využívaní infraštruktúry podľa tabuľky C prílohy III Komisii je povinné: - pre Belgicko, pokiaľ ide o kategórie plavidiel uvedených pod písm. e) a f) a pokiaľ ide o dopravu v prímorskej zóne Šeldy, - pre Spolkovú republiku Nemecko až od zostavovania výkazov za rok 1973, - pre Francúzsko, pokiaľ ide o kategórie plavidiel uvedených pod písm. e) a f) a počet plavidiel preplavených vzdúvadlom, až od zostavovania výkazov za rok 1974, - pre Holandsko, pokiaľ ide o regulované toky, až od zostavovania výkazov za rok 1972. Článok 9 1. Komisia zabezpečuje koordináciu všetkých prác súvisiacich s týmto nariadením a dohliada na jednotné uplatňovanie svojich opatrení. Zabezpečuje najmä obsah rôznych položiek účtovných osnov v prílohe I a stanoví spoločné kritéria na určenie časti výdavkov spoločných s dopravnou funkciou a ostatnými funkciami infraštruktúry, ktoré pripadajú dopravnej funkcii. Komisia sa tiež usiluje o postupné prispôsobovanie podmienok, podľa ktorých sa účtovanie uskutočňuje v členských štátoch, zbližovanie kritérií používaných na stanovenie ciest situovaných mimo alebo vo vnútri aglomerácií a taktiež zlepšovanie a zbližovanie metód zberu údajov o využívaní infraštruktúry. 2. Výbor vládnych expertov, uvedený v článku 5 rozhodnutia Rady z 13. mája 1965 [4], ktoré vykonáva článok 4 rozhodnutia Rady č. 64/389 EHS z 22. júna 1964, týkajúci sa prieskumu nákladov infraštruktúr slúžiacich železničnej, cestnej a vodnej doprave, pomáha Komisii pri uskutočňovaní týchto úloh rovnako tak, ako pri stanovení zoznamu vnútrozemských vodných ciest podľa článku 3 písm. e). 3. Komisia predkladá Rade každoročne šesť mesiacov po obdržaní údajov podľa článkov 5, 6 a 7 súhrnnú správu s najdôležitejšími výsledkami účtovania výdavkov na infraštruktúru. Článok 10 Rada kvalifikovanou väčšinou na návrh Komisie môže upraviť prílohy tohto nariadenia v tom zmysle, aby boli vzaté do úvahy získané skúsenosti a požiadavky vyplývajúce z opatrení prijatých v súvislosti s poplatkami za využívanie infraštruktúry. Článok 11 Členské štáty vypracujú v potrebnom čase, po porade s Komisiou, zákony, iné právne predpisy alebo správne opatrenia potrebné na vykonanie tohto nariadenia. Ak to niektorý členský štát požaduje alebo ak to považuje za vhodné, Komisia sa poradí s dotknutými členskými štátmi o navrhovaným opatreniach uvedených v predchádzajúcom odseku. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 4. júna 1970 Za Radu predseda A. Bertrand [1] Ú. v. ES 102, 29.6.1964, s. 1598/64. [2] Ú. v. ES C 135, 14.12.1968, s. 33. [3] Ú. v. ES C 45, 16.4.1969, s. 1. [4] Ú. v. ES 88, 24.5.1965, s. 1473/65. -------------------------------------------------- PRÍLOHA I OSNOVA NA ÚČTOVANIE VÝDAVKOV PODĽA ČLÁNKU 4 A. ŽELEZNICE: 1. Investičné výdavky (Výdavky na výstavbu, rozšírenie, rekonštrukciu a modernizáciu) 2. Bežné výdavky (Výdavky na údržbu a prevádzku) 3. Všeobecné náklady B. CESTY: 1. Investičné výdavky (Výdavky na výstavbu, rozšírenie, rekonštrukciu a modernizáciu) 2. Bežné výdavky (Výdavky na údržbu a prevádzku) 20. Údržba povrchovej vrstvy vozovky 21. Ostatné bežné výdavky 3. Dopravná polícia 4. Všeobecné náklady C. VNÚTROZEMSKÉ VODNÉ CESTY: 1. Investičné výdavky (Výdavky na výstavbu, rozšírenie, rekonštrukciu a modernizáciu) 2. Bežné výdavky (Výdavky na údržbu a prevádzku) 3. Riečna polícia 4. Všeobecné náklady -------------------------------------------------- PRÍLOHA II ZOZNAM ŽELEZNÍC, KATEGÓRIÍ CIEST A VNÚTROZEMSKÝCH VODNÝCH CIEST PODĽA ČLÁNKU 5 ODS. 2 A. ŽELEZNICA: Belgické kráľovstvo - Société nationale des chemins de fer belgesNationale Maatschappij der Belgische Spoorwegen Spolková republika Nemecko - Deutsche Bundesbahn Francúzska republika - Société nationale des chemins de fer français Talianska republika - Azienda autonoma delle ferrovie dello Stato Luxemburské veľkovojvodstvo - Société nationale des chemins de fer luxembourgeois Holandské kráľovstvo - N. V. Nederlandse Spoorwegen B. CESTY: Belgické kráľovstvo 1. AutoroutesAutosnelwegen 2. Autres Routes de l'EtatAndere rijkswegen 3. Routes provincialesProvinciale wegen 4. Routes communalesGemeentewegen Spolková republika Nemecko 1. Bundesautobahnen 2. Bundesstraßen 3. Land-(Staats-)straßen 4. Kreisstraßen 5. Gemeindestraßen Francúzska republika 1. Autoroutes 2. Routes nationales 3. Chemins départementaux 4. Voies communales Talianska republika 1. Autostrade 2. Strade statali 3. Strade regionali e provinciali 4. Strade communali Luxemburské veľkovojvodstvo 1. Routes d'Etat 2. Chemins repris 3. Chemins vicinaux Holandské kráľovstvo 1.Autosnelwegen van het Rijkswegenplan | (primaire wegen) | 2.Overige wegen van het Rijkswegenplan | 3.Wegen van de secundaire wegenplannen | | 4.Wegen van de tertiaire wegenplannen | | 5.Overige verharde wegen | | C. VNÚTROZEMSKÉ VODNÉ CESTY +++++ TIFF +++++ -------------------------------------------------- PRÍLOHA III ZOZNAM ÚDAJOV O VYUŽÍVANÍ INFRAŠTRUKTÚRY PODĽA ČLÁNKU 7 TABUĽKA A - ŽELEZNICE +++++ TIFF +++++ TABUĽKA B - CESTY 1. Vozidlá/km za rok na cestách mimo aglomerácie +++++ TIFF +++++ 2. Vzdialenosti ubehnuté úžitkovými vozidlami podľa maximálne prípustnej celkovej hmotnosti a zaťaženia na nápravu (Cesty mimo aglomerácie) +++++ TIFF +++++ TABUĽKA C - VNÚTROZEMSKÉ VODNÉ CESTY +++++ TIFF +++++ +++++ TIFF +++++ --------------------------------------------------